Magyar és drámaóra - 4. o.

**Műveltségi terület**: Anyanyelv és irodalom/ Művészetek/

**Tantárgy**: Magyar nyelv és irodalom / drámajáték óra

**Ajánlott időkeret:**2x45 perc

**Ajánlott korcsoport:**9 éves kor

**Az óra témája**: Kalamajka, Terembura, Hacacáré című mese feldolgozása

**Az óra célja**: Annak tudatosítása, hogy az ember életében nem csak az anyagi javak fontosak, hanem a családi házhoz, barátokhoz kapcsolódó pozitív érzelmek, emlékek.

**Nevelési területek**: - közösségformálás

                                - empátia fejlesztés
                                - együttműködés fejlesztés

**Didaktikai feladat**: motiválás, ismeretbővítés, kreativitás, fantázia fejlesztés, önértékelés

**Szükséges eszközök**:  - labda

- művészeti reprodukciók, amelyek otthonokat, vagy életjeleneteket

tartalmaznak, keresztrejtvény nyomtatva

**Tantárgyi kapcsolatok**: Drámajáték, ének, környezetismeret

**Felhasznált irodalom**: Szitakötő folyóirat 2-3. oldal

**I. Bevezető rész**

Motiváció, ráhangoló játékok

* Járjátok be a szőnyeget úgy, hogy minden pontjára jussatok el. A játék tapsra indul és tapsra ér véget.
* Most úgy közlekedjetek a térben, hogy mindenkivel találkozzatok és mosolyogjatok
egymásra. Tapsra indul a játék és tapsra ér véget.
* Járjátok be a szőnyeget úgy, hogy akivel találkoztok fogjatok vele kezet és
köszönjetek egymásnak.
* Álljatok körbe és forduljatok a mellettetek lévőhöz és mondjátok el a következő verset közép hangerővel:

De jó lenne, de jó lenne

ha az öröm útra kelne

s eljutna mindenhova

ahol eddig nem járt soha.

De jó volna, de jó volna

ha a jónak szárnya volna

ide szállna – oda szállna

mindenkivel cimborálna.

* Beszélgetés a vers tartalmáról, ami az ami örömet okoz számodra, mitől érzed magad boldognak?

**II. Fő rész**

* Varázsszőnyegen utazunk egy lakatlan szigetre, mit vinnél magaddal eddigi életedből, ami illat, emlék, szín

**Célkitűzés:** A mai órán három meseszereplőt ismerünk meg és megtudjuk, hogy számukra milyen

értékek a fontosak

* A történet tanítói bemutatása
* Ismeretlen szavak értelmezése (kantin, trezor, kürtő, csecsebecse, szűkölködés)
* Beszélgetés a történetről, irányított kérdések segítségével.
* Milyennek képzeled el a három szereplőt? (Az illusztráció és a beszélő nevek segítségével.)

**A szöveg feldolgozása**

* A szöveg némaolvasása.
* A történet elemzése

**Dramatikus játék**

* Három csoport kialakítása (családalapító dramatikus játék)
* A családok élete egy nap, bemutatás forgószínpad szerűen

- Egy reggel a Kalamajka családnál

- Vasárnapi ebéd Teremburáéknál

- Születésnap Hacacáréék családjánál

**III. Befejező rész**

* Befejezetlen mondat: A családról nekem az jut eszembe…
* Színes kép készítése egy családi eseményről

I.             **Keresztrejtvény**megfejtése csoportonként

**Szókártyák rendezése**

II.            Miket vitt saját otthonába Terembura, Hacacáré és Kalamajka?

szókártyák rendezése a személynevekhez (kakaós csiga illata, kandalló melege,

három ölelés, puha vánkos stb.)

**III.          Dramatikus játék:**

Varázsszőnyegen utazzunk egy lakatlan szigetre! Mit vinnél magaddal eddigi
életedből, ami illat, emlék, szín a családod és barátaid köréből.

**IV.          Levezető beszélgetés**

Az otthonról, a családról.